  Майя Бывальцева 9-10 шуркынмонэ Удмуртиын «Аудиовизуальная энциклопедия этнокультур России» ӵектос понна удмуртъёс сярысь научно-популярной фильм снимать каризы. Со сярысь элькунысь йӧскалык политикая министерстволэн пресс-службаез ивортӥз. Фильмын удмурт калыклэн кылдэмез, историез, кылэз, лулчеберетэз но улон-вылонэз сярысь вералозы. Съёмкаос Кузебай Герд нимо йӧскалык музейын но «Лудорвай» музей-заповедникын ортчизы. Со сяна, фольклор кырӟанъя но эктонъя «Айкай» театр лымшор удмуртъёслэсь выль кенэз дӥсян йылолзэс возьматӥз. Тодэ вайытом, Алнаш ёросысь Асан совхоз-техникум черкогуртысь Никита Катаев Рязаньын пинал арганчиослэн «Тальяночка» I огъяросси вожвылъяськоназы II степенё лауреат луиз.  Тегъёс: Лулчеберет Ижкар Удмуртия фильм удмуртъёс  